જી હા, વિવેકાના સંબંધોપ્રણયના સંબંધો સતત બદલાતા રહેતા હતા, જે આજે ફેશન અને ફિલ્મ બંને દુનિયાની ફેશન બની ગઈ છે. ૧૯૯૪માં કામસૂત્રની જાહેરખબર માટે વિવેકાને મેન્ટર કરનાર અને મોડલ કોઓર્ડિનેટર રસના બહલ એક અખબારને મુલાકાતમાં કહે છે, ‘વિવેકા અત્યંત બુદ્ધિમાન, સુશિક્ષિત અને સારા ઘરની છોકરી હતી. તે બહુ મહત્ત્વાકાંક્ષી પણ નહોતી. જોકે તેના સંબંધો બહુ હતા. તે ખૂબ જ સંવેદનશીલ હતી. સામાજિક રીતે અમે જ્યારે મળતાં ત્યારે તેની સાથે કોઈ નવો જ પુરુષ જોવા મળતો.’